 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**01.02.2018**

Ca urmare a solicitării de emitere a acordului de mediu adresată de MUNICIPIUL BISTRIȚA, din municipiul Bistriţa, Piața Centrală, nr. 6, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. *14067/15.12.2017*, *cu ultima completare la nr. 936/25.01.2018,* în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *31.01.2018*, că proiectul ”*Amenajarea de străzi în zonele noi de locuințe din municipiul Bistrița – str. Secundară 7 Sigmir”,* propus a fi amplasat în *municipiul Bistrița, localitatea componentă Sigmir, str. Secundară 7 Sigmir,* județul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la pct. 10, lit. e):* “*construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1” și la punctul 13, lit. a) “orice modificări sau extinderi, altele decât cele prevăzute la pct. 22 din anexa 1, ale proiectelor prevăzute in anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;*

*b) conform proiectului, strada Secundară 7 Sigmir se va amenaja cu 2 benzi de circulație și va avea caracteristicile:*

* *clasa tehnică drum – categoria III colectoare;*
* *lungime totală L = 312 m;*
* *lățime parte carosabilă l = 7 m;*
* *lungime borduri mari (la parcări) L=87 m;*
* *nu se vor amenaja trotuare (trotuarul a fost realizat anterior pe stradă);*
* *accese din tuburi corugate cu D=315 mm – 11 bucăți; accesele spre proprietăți, afectate de lucrare, se vor racorda la trotuarul existent și la carosabilul modernizat;*
* *indicatoare rutiere, marcaje rutiere longitudinale și transversale.*

*- sistemul rutier pentru partea carosabilă:*

* *4 cm strat de uzură din beton asfaltic BA16;*
* *6 cm strat de legatură din beton asfaltic deschis BAD25;*
* *20 cm strat de bază din piatra spartă;*
* *25 cm strat de fundație din balast.*

*- se vor amenaja 11 locuri de parcare (5,50 m x 2,50 m) în zona podețului existent de la km 0+004;*

*c) pentru scurgerea apelor pluviale sunt prevăzute următoarele lucrări:*

 *- șanțul de pe partea stângă a străzii se va betona, cu partea longitudinală spre podețele din zonă, pe o lungime totală L=192 m; apele pluviale de pe partea dreaptă a străzii vor fi descărcate direct în Valea Măgherușului, după configurația terenului;*

 *- la km 0+142 se va amplasa un podeț tubular cu D=600 mm, cu L=8 m, transversal pe stradă pentru descărcarea apelor pluviale din șanțul lateral în Valea Măgherușului;*

 *- podul de la km 0+293 se va reface dintr-o structură metalică ușoară; în amonte și aval de pod taluzurile și malurile se vor proteja cu gabioane din piatră brută, iar fundul văii cu pereu din piatră;*

 *- prelungire podeț existent la km 0+004, cu tub de Ø 1200;*

*d) proiectul nu are efect cumulativ cu alte proiecte de acelaşi tip;*

*e) dintre resursele naturale se utilizează, la faza de construire, agregate naturale (nisip, balast), asfalt, beton;*

*f) la faza de realizare a proiectului rezultă deşeuri de materiale de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*g) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*i) anunţurile publice de solicitare a actului de reglementare au fost mediatizate prin: afişare la sediul Primăriei Bistrița, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/comentarii/contestaţii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate astfel încât să se asigure protecţia factorilor de mediu.*

*3. La execuția lucrărilor se vor respecta întocmai cele menționate în memoriul de prezentare (date, parametrii)/ justificare a prezentei decizii.*

*4. La încheierea lucrărilor se vor îndepărta atât materialele rămase neutilizate, cât și deșeurile rezultate în timpul lucrărilor.*

*5. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*6. Atât pentru perioada execuţiei lucrărilor, cât şi în perioada de funcţionare a obiectivului, se vor lua măsurile necesare pentru:*

 *- evitarea scurgerilor accidentale de produse petroliere de la mijloacele auto;*

 - *evitarea depozitării necontrolate a materialelor folosite şi a deşeurilor rezultate.*

*7. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate.*

*9. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean B-N al GNM pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului cu condiția să nu fie modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.**

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

biolog-chimist Sever Ioan ROMAN

 ing. Marinela Suciu

 ÎNTOCMIT,

 chim. Georgeta Iușan